

**…onaj pravi.**

**SINERGIJA I IZVRSNOST KAO PLATFORMA**

**ZAGREB AUTO SHOW,** međunarodni salon automobila, motocikala, gospodarskih vozila i prateće industrije s OICA standardom kvalitete vraća se na Zagrebački velesajam 2016. godine kao promotivni projekt Grada Zagreba.

Pripreme su u punom tijeku kako bi **05. travnja,** kada se Salon otvara za novinare, sve bilo u najboljem izdanju.

Dijeli nas točno 60 dana do početka automobilskog spektakla!

Zagreb Auto Show najposjećeniji je i najatraktivniji sajam Zagrebačkog velesajma, ujedno i član svjetske obitelji [OICA sajmova](http://www.oica.net/) i [Međunarodne unije sajmova UFI](http://www.ufi.org/). On je puno više od gospodarske sajamske aktivnosti i događaj je od posebnog društvenog i medijskog značaja za našu zemlju i ovaj dio Europe.

Brižljivo usklađujemo sve detalje da automobilski spektakl ponovno oduševi publiku.

U pripremu i realizaciju projekta izravno su uključeni Grad Zagreb, Zagrebački holding, Turistička zajednica grada Zagreba i Zagrebački velesajam.

Turistička zajednica Grada Zagreba po prvi puta je uključena u operativnu pripremu, kako bi destinacija grada Zagreba postala još privlačnija inozemnim, ali i domaćim turistima.

**DOĐI, BIRAJ, UŽIVAJ…**

Cjelovitost izlagačkog postava potvrđujemo nastupom **200 izlagača** - novi modeli, tržišne premijere i koncepti. S nama su i dva hrvatska proizvođača električnih vozila i motocikala kao i zastupnici proizvođača motocikala te gospodarskih vozila.

Status izlagača potvrdili su tržišni lideri rezervnih dijelova i servisne opreme, leasing kuće, domaća i strana naftna industrija…

U funkciji Zagreb Auto Showa je sav raspoloživ paviljonski i otvoreni prostor na Zagrebačkom Velesajmu – **14 paviljona i otvorenog prostora** na punih **70.000 m2.**

**Prijavljene marke automobila:** **RENAULT, NISSAN, DACIA, CITROEN, DS, PEUGEOT, KIA, MITSUBISHI, BRABUS, RIMAC, HONDA, MERCEDES, SMART, TOYOTA, OPEL, FORD, INFINITI, JAGUAR, LAND ROVER, HYUNDAI, VW, AUDI, ŠKODA, SEAT, PORSCHE, BENTLEY, BMW, MINI, MAZDA, SUBARU, SUZUKI**

**Prijavljene marke motocikala, četverocikala i bicikala: HARLEY DAVIDSON, BMW, HONDA,** **KTM, TRIUMPH, KEEWAY, BRP, LINHAI, HISUN, TGB, ARCTIC CAT, CF MOTO, EPSILON, ACCESS MOTOR, PUKY, BYVIN, XINRI, GOING GREEN, DOK-ING, APACHE, HAIBIKE, WINORA, DEVRON, GOVECS, HUSQVARNA, KYMCO, KAWASAKI**

**Prijavljene marke gospodarskih vozila i autobusa: MAN, MERCEDES, IVECO, ISUZU, SCHWARZMULLER, NEOPLAN, SETRA, RENAULT, CITROEN, PEUGEOT, NISSAN, OPEL, FORD, VW, OTOKAR, DOK-ING, IVECO BUS, MAN (autobus), MERCEDES (autobus)**

**SVEČANO OTVORENJE**

Svečanom otvorenju koje će biti **5. travnja u 18.00 sati** na Zagrebačkom velesajmu, prethodit će **Biker's Show**, okupljanje *bikera* na Trga bana J. Jelačića koji će defileom najaviti otvorenje Zagreb Auto Showa.

Već tradicionalno, 9. travnja održat će se defile starodobnih vozila pod nazivom **Old Timer Show,** od Trga bana J. Jelačića do Zagrebačkog Velesajma, kojima se ove godine priključuju *bikeri.*

**ZABAVA I NATJECATELJSKI DUH**

Prostor Zagreb Auto Showa bit će prepun raznih tematskih događanja:

* **PRESS & VIP Day** 5. travnja do 16.00 sati s tiskovnim konferencijama izlagača i njihovim gostima
* Izbor **Zvijezde Salona** 7. travnja
* Susreti Bikera i Moto Alka 9. travnja
* **Karting utrke** u paviljonu 35
* **Auto Moto Slalom** - natjecanje u spretnosti vožnje
* Automodeli na daljinsko upravljanje: izložba i utrke
* **Crazy Cars** - akrobatske vožnje automobila i motora
* Izložbe oldtimera i maketa željeznica
* Mladi & inovativni - **FSB racing team**
* **Nagradna igra** za posjetitelje

**GLAVNA NAGRADA:** Volkswagen Up

**Ostale nagrade:** Ulaznice za Europsko prvenstvo u nogometu, poklon bon za gorivo…

**CIJENA ULAZNICE**

Ulaznica za jednokratni posjet **35,00 kuna**

Ulaznica za jednokratni posjet učenika, studenata i umirovljenika **25,00 kuna**

Obiteljska ulaznica - paket za 2 odraslih i 2 djece **90,00 kuna**

Ulaznica za stalni posjet **110,00 kuna**

**UREĐENJE PROSTORA**

Osim programskog sadržaja u tijeku je uređenje i sanacija paviljonskih prostora i pročelja, i to sljedeće:

* obojani su paviljoni 8, 8a, 9, 10A i 11d

U tijeku je:

* bojanje paviljona 11A
* sanacija cijelog krova paviljona 5

Do početka Zagreb Auto Show izvest će se:

* bojanje paviljona 5, 6, 7 i 7a, vanjske fasade paviljona 7, „školjke“ Južnog ulaza, ulaza 11A/jug, dio vanjske ograde
* zamjena dijela ostakljenja paviljona 10A
* ugradnja nove sanitarne opreme u sanitarnim čvorovima paviljona 5, 6, 7, 8a, 10A, Južni ulaz
* uređenje hodne staze uz paviljone 7, 7a
* sanacija poda u paviljonu 7
* nova vrata u paviljonu 6 zapad, paviljonu 7 istok, istočna i zapadna vrata spoja paviljona 11A/10a, popravak vrata na glavnom ulazu u paviljona 5
* obnova bravarije na paviljonu 6
* asfaltiranje – južno od paviljona 8, 8a, 9, 11A, prometnica - Aleja naroda južna strana, dio otvorenog prostora IX